Jagr scoret i Bruins-debuten
Jagr ble hentet til Boston Bruins fra Dallas Stars tidligere i uken. Torsdag spilte han sin første kamp for sitt nye lag da New Jersey Devils ble slått 1-0. Han scoret kampens eneste mål etter 21.20 minutters spill. Brad Marchand slo en pasning fra venstresiden, og pucken gikk via Jagrs skøyte og i mål. - Jeg visste at pucken ville komme. Folk har alltid sagt «du må kjøre mot mål», og nå vet jeg hvorfor. Men jeg pleier egentlig ikke å gjøre det slik, sa Jagr til nhl.com. Det var tsjekkerens 680. mål i grunnspillet, og det er flest av alle aktive spillere i NHL. Han har vunnet Stanley Cup to ganger med Pittsburgh Penguins. Boston Bruins ligger på fjerdeplass i Eastern Conference. Massachusetts-laget vant sist NHL-tittelen for to år siden. NHL-resultater: Boston Bruins - New Jersey Devils 1-0, Carolina Hurricanes - Tampa Bay Lightning 0-5, Toronto Maple Leafs - Philadelphia Flyers 3-5, Washington Capitals - New York Islanders 2-1 e.str., Montreal Canadiens - Winnipeg Jets 4-1, Nashville Predators - Columbus Blue Jackets 1-3, Chicago Blackhawks - St. Louis Blues 3-4 e.str., Phoenix Coyotes - Detroit Red Wings 4-2, Los Angeles Kings - Minnesota Wild 3-0, Vancouver Canucks - Edmonton Oilers 4-0.
Ishockeyveteranen Jaromir Jagr (41) ble matchvinner i debuten for Boston Bruins i NHL.